Σταυρός στην κορυφή του όρους Σλαβκοβσκί στιτ στα όρη Τάτρα
Ο Χριστιανισμός είναι η επικρατούσα θρησκεία στη Σλοβακία. Η πλειοψηφία (62%), των Σλοβακών ανήκουν στη ρωμαϊκή Καθολική Εκκλησία, με την πρόσθεση ενός 4% των Ελληνοκαθολικών, με αποτέλεσμα το συνολικό ποσοστό Καθολικών να αγγίζει το 66%. Τα μέλη του Προτεσταντικού δόγματος, κυρίως ο Λουθηρανισμός και οι Μεταρρυθμιστές, αντιπροσωπεύουν το 9%. Τα μέλη των άλλων εκκλησιών, συμπεριλαμβανομένων των μη-εγγεγραμμένων, αντιστοιχούν στο 1.1% του πληθυσμού. Η ανατολική Ορθόδοξη Εκκλησία έχει πιο έντονη παρουσία σε ρουθηνικές περιοχές. Η Ρωμαιοκαθολική Εκκλησία διαιρεί τη χώρα σε δύο επισκοπές, συμπεριλαμβάνοντας 3 αρχιεπισκοπές σε 2 διαφορετικές επαρχίες. Γενικά, το ένα τρίτο των μελών της εκκλησίας πηγαίνουν τακτικά στην εκκλησία. Η θρησκευτική κατάσταση είναι δραματικά διαφορετική σε σχέση με τη γειτονική Τσεχία, που είναι αξιοσημείωτη για την άθεη ή άθρησκη πλειονότητά της. 

Άλλες θρησκείες που ασκούνται στη Σλοβακία περιλαμβάνουν την Μπαχάι Πίστη, τον Ινδουισμό, το Ισλάμ και το Ιουδαϊσμό. Υπάρχουν 18 εγγεγραμμένες εκκλησίες και θρησκείες. Οι μουσουλμάνοι στη Σλοβακία αντιπροσωπεύουν το 0.2% σύμφωνα με εκτίμηση του 2010. Ενώ η χώρα είχε εκτιμώμενο πληθυσμό 90.000 Εβραίων πριν τον Β' Παγκόσμιο Πόλεμο, σήμερα απομένουν μόνο 2.300 περίπου.

Το 2016, το Σλοβακικό κοινοβούλιο πέρασε έναν νέο νόμο που θα απαγόρευε το Ισλάμ και άλλες θρησκείες να γίνουν κρατικά αναγνωρισμένες θρησκείες, διπλασιάζοντας τον αριθμό των ελάχιστων ακόλουθων από 25,000 σε 50,000. Ο νόμος πέρασε με πλειοψηφία δύο τρίτων στο κοινοβούλιο. Το 2010, σύμφωνα με εκτίμηση υπάρχουν περίπου 5.000 Μουσουλμάνοι στη Σλοβακία, αντιπροσωπεύοντας λιγότερο από το 0.1% του πληθυσμού της χώρας.

Στατιστικά
----------







Θρησκεία στη Σλοβακία (2011)

  Ρωμαιοκαθολικισμός (62%)  Προτεσταντισμός (8.9%)  Ελληνοκαθολικισμός (3.8%)  Ορθόδοξη Εκκλησία (0.9%)  Μάρτυρες του Ιεχωβά (0.3%)  Άλλες εκκλησίες (0.5%)  Άθεοι και άθρησκοι (13.4%)  Δεν διευκρινίζεται (10.6%)

| Ονομασία | Μέλη | % |
| --- | --- | --- |
| Ρωμαιοκαθολική Εκκλησία στη Σλοβακία | 3,347,277 | 62.0% |
|
| Ευαγγελική Εκκλησία της διακήρυξης του Άουγκσμπουργκ στη Σλοβακία | 372,858 | 5.9% |
|
| Σλοβακο-Ελληνική Καθολική Εκκλησία | 206,871 | 3.8% |
|
| Χριστιανική Εκκλησία Μεταρρυθμιστών | 98,797 | 1.8% |
|
| Τσεχική και Σλοβακική Ορθόδοξη Εκκλησία | 49,133 | 0.9% |
|
| Μάρτυρες του Ιεχωβά | 17,222 | 0.3% |
|
| Μεθοδιστές | 10,328 | 0.2% |
|
| Δεν διευκρινίζεται | 571,437 | 10.6% |
|
| Καμία θρησκεία | 725,362 | 13.4% |
|
| Πηγή: Σλοβακική απογραφή 2011  |

Ξύλινη εκκλησία στο Νοβά Πολιάνκα
Ελληνοκαθολική εκκλησία της Γεννήσεως της Θεοτόκου στο Κόσιτσε
Επιπλέον, υπάρχουν μικρότερο αριθμό οπαδών από διάφορες άλλες Χριστιανικές εκκλησίες, όπως τους Βαπτιστές, την εκκλησία των Μπρέθρεν, Αντβεντιστές της Έβδομης Ημέρας, την Αποστολική Εκκλησία, Μεθοδιστές, την Παλιά Καθολική Εκκλησία,  το Χριστιανικό Σώμα στη Σλοβακία, και την τσεχοσλοβακική Χουσσιτική Εκκλησία. Η μεγαλύτερη παγανιστική ομάδα στη Σλοβακία είναι η Κρουγκ Περούνα. Έχει μέλη στην Μπρατισλάβα, την έδρα της ομάδας, αλλά επίσης και σε άλλες πόλεις όπως το Μαρτίν και το Κόσιτσε.

Δείτε επίσης
------------

* Ιστορία των Εβραίων στη Σλοβακία
* Ρωμαιοκαθολικισμός στη Σλοβακία
* Προτεσταντισμός στη Σλοβακία
* Σλοβακο-Ελληνική Καθολική Εκκλησία
* Ισλάμ στη Σλοβακία
* Σλαβικός Νεοπαγανισμός

Παραπομπές
----------

1. ↑  *Slovakia*.
2. ↑  Manchin, Robert (2004). «Religion in Europe: Trust Not Filling the Pews». Gallup. Ανακτήθηκε στις 4 Δεκεμβρίου 2009.
3. ↑  «Registrované cirkvi a náboženské spoločnosti v SR». Αρχειοθετήθηκε από το πρωτότυπο στις 31 Μαρτίου 2019. Ανακτήθηκε στις 21 Μαρτίου 2017.
4. ↑  Pew Research Center (December 18, 2012).
5. ↑  Vogelsang, Peter· Brian B. M. Larsen (2002). «Deportations». *The Danish Center for Holocaust and Genocide Studies*. Αρχειοθετήθηκε από το πρωτότυπο στις 10 Αυγούστου 2011. Ανακτήθηκε στις 26 Απριλίου 2008.
6. ↑  «Slovakia adopts law to effectively block Islam from becoming official state religion». .
7. ↑  Na Slovensku je 5-tisíc moslimov: Bude v našej krajine mešita?
8. ↑  «Table 14 Population by religion» (PDF). Statistical Office of the SR. 2011. Αρχειοθετήθηκε από το πρωτότυπο (PDF) στις 14 Νοεμβρίου 2012. Ανακτήθηκε στις 8 Ιουνίου 2012.
9. ↑  «Table 14 Population by religion» (PDF). Statistical Office of the SR. 2011. Αρχειοθετήθηκε από το πρωτότυπο (PDF) στις 14 Νοεμβρίου 2012. Ανακτήθηκε στις 8 Ιουνίου 2012.
10. ↑  A New Mission Opens in Štúrovo, Slovakia
11. ↑  Results of the 2001 Slovak Census, from the Statistical Office of the Slovak Republic.
12. ↑  *Slovak Republic*.

Εξωτερικοί σύνδεσμοι
--------------------

* Ελευθερία της θρησκείας και της πεποίθησης στη Σλοβακία- Legislationline database Αρχειοθετήθηκε 2017-02-11 στο Wayback Machine. (Αγγλικά)